Lucas Moura

Lucas Rodrigues Moura da Silva eli Lucas tai Lucas Moura (s. 13. elokuuta 1992 São Paulo, São Paulo, Brasilia) on brasilialainen jalkapalloilija, pelipaikaltaan hyökkäävä keskikenttäpelaaja. Hän edustaa Campeonato Brasileiro Série A:ssa pelaavaa São Pauloa.

 Maajoukkueura 
Lucas pelasi yhdeksän ottelua Brasilian alle 20-vuotiaiden maajoukkueessa. Hän oli mukana, kun Brasilia voitti ikäluokan Etelä-Amerikan mestaruuden, ja teki finaalissa hattutempun Brasilian voittaessa Uruguayn 6-0.Lucas Moura Short Biography  history-of-soccer.org  Viitattu 28.3.2014. Hän pelasi neljä ottelua Brasilian saavuttaessa olympiahopeaa Lontoossa 2012. Loppuottelussa Meksikoa vastaan hän pelasi viisi minuuttia.

Lucas teki debyyttinsä Brasilian A-maajoukkueessa 27. maaliskuuta 2011 ystävyysottelussa Skotlantia vastaan.BBC Sport - Scotland 0-2 Brazil bbc.co.uk  (27.3.2011) Viitattu 28.3.2014. Saman vuoden Copa Américassa hän pelasi Brasilian kaikissa neljässä ottelussa. Ensimmäisen maaottelumaalinsa hän teki Argentiinaa vastaan saman vuoden syyskuussa. Hän pelasi kahdessa ottelussa Brasilian voittaessa Maanosaliittojen cupin 2013, ja yhdessä ottelussa vuoden 2016 Copa América Centenariossa. Kaikkiaan hän on pelannut 37 A-maaottelussa, tosin vain kahdeksan kertaa avauskokoonpanossa. Viimeksi hän on pelannut maaottelun syyskuussa 2024.

 Seurajoukkueura 

 São Paulo FC 
Lucas liittyi São Paulo FC:hen vuonna 2005. Hän teki debyyttinsä seuran edustusjoukkueessa 2010. Hän pelasi kaikkiaan 74 Serie A:n ottelua, joissa teki 19 maalia. Copa Sudamericanassa hän teki 12 ottelussa kolme maalia, ja voitti mestaruuden 2012.

 Paris Saint-Germain 
Kesällä 2012 sekä Manchester Unitedin että Internazionalen raportoitiin olevan kiinnostunut Lucasista.Lucas Moura a Manchester United target bbc.com  (23.7.2012) Viitattu 28.3.2014.Inter confirm interest in Sao Paolo's Lucas espnfc.com  (13.7.2012) Viitattu 28.3.2014. 8. elokuuta 2012 Paris Saint-Germain voitti taistelun ja ilmoitti että Lucas olisi siirtymässä joukkueeseen tammikuussa 2013.Lucas siirtyy Pariisiin - hinta 45 miljoonaa euroa yle.fi (8.8.2012) Viitattu 28.3.2014. Hän pelasi Paris Saint-Germainissa numerolla 7.

Lucas voitti PSG:ssä Ranskan-mestaruuden 2013−2016 ja 2018, Ranskan cupin 2015−2017, liigacupin 2014−2018 ja supercupin 2013−2017. Pelaamissaan 153 Ligue 1:n ottelussa hän teki 34 maalia ja antoi 33 maalisyöttöä. Mestarien liigassa hän teki 38 ottelussa kolme maalia.

 Tottenham Hotspur 
Lucas siirtyi Englannin Valioliigan Tottenhamiin 28,4 miljoonalla punnalla tammikuussa 2018. Hän pelasi Mestarien liigassa kaudella 2018−2019 yhtä vaille kaikissa otteluissa ja teki viisi maalia. Tappiollisessa loppuottelussa Liverpoolia vastaan hän pelasi 24 minuuttia. Hän pelasi Tottenhamissa kaikkiaan 152 valioliigaottelua, joissa hän teki 20 maalia ja antoi 16 maalisyöttöä. Mestarien liigan 22 ottelussa hän viimeisteli kuusi maalia. Eurooppa-liigassa hän pelasi kymmenen ottelua ja teki neljä maalia. Konferenssiliigan neljässä ottelussa hän teki yhden maalin.

 Paluu São Pauloon 
Elokuussa 2023 Lucas siirtyi takaisin São Pauloon loppukauden kattavalla sopimuksella. Kuukautta myöhemmin hän voitti seuran riveissä Brasilian cupin. 

Joulukuussa 2023 Lucas allekirjoitti São Paulon kanssa kolmivuotisen jatkosopimuksen.

 Lähteet 
Lucas PSG:n kotisivuilla 
Lucas Transfermarkt-sivustolla

 Viitteet 

 Aiheesta muualla 

Luokka:Brasilialaiset jalkapalloilijat
Luokka:Brasilialaiset olympiamitalistit
Luokka:Vuonna 1992 syntyneet
Luokka:Elävät henkilöt